OpenLLM-France/wikimedia huggingface dataset:
# Levene froga

Levene froga bi aldagai edo gehiagok bariantza berdina duten, homoskedastikotasuna alegia, erabakitzeko froga estatistikoa da. Froga burutzeko, estatistikoaren balioa handia izanik, p-balio txikia badu, hipotesi nulua, bariantza berdintasuna alegia, baztertu eta bariantza desberdinak direla erabaki behar da. Levene froga batezbestekoen berdintasunerako frogen aurretik burutzen da gehienetan, haietan aurrez jakin behar baita batezbestekoari buruz alderatu beharreko datu-multzoek bariantza berdina duten.

## Kanpo estekak

* Datuak: Q1821748
# Levenshulme

Levenshulme, Ingalaterrako Manchester hirian dagoen auzo bat da, Manchester Handian.
2011n 15.430 biztanle zituen.
* Datuak: Q3237194
* Multimedia: Levenshulme / Q3237194
# Levelland (Texas)

Levelland Texasko hiri bat da. Hockley konderrian kokatua dago. 2010ean 13.542 biztanle zituen, 26,32 kilometro koadrotan banatuta.

## Ikus, gainera

* Hockley konderria

## Kanpo estekak

* Datuak: Q970608
* Multimedia: Levelland, Texas / Q970608
# Lualualei (Hawaii)

Lualualei Hawaiiko kostaldeko haranik handiena da. Hau da Oahuko (mendebaldeko) kostaldeko haran handiena. Wai'anae mendikatearen babesa du, hau da, Oahuko bi mendilerroetako bat (Ko'olau mendilerroa da bestea). Bi mendilerroak jarduera bolkanikoaren ondorioz sortu ziren.
Haranaren barruan gobernuko hainbat komunikazio estazio daude, USN VLF Lualualei eta Honolulu USCG komunikazio estazioa barne. Hiri gertuena Māili da.

## Etimologia

Izenak esan lezake "esandako maitea" edo, seguruenik, "koroa malgua", Mary Kawena Pukui Oiasso hizkuntza adituaren arabera.

## Erreferentziak

* ↑ https://www.to-hawaii.com/oahu/ancientsites/lualualeivalley.php

## Kanpo estekak

* Datuak: Q6694972
# Lu Yunxiu

Lu Yunxiu, (Zhangzhou, 1996ko irailaren 6a), Belan lehiatzen den kirolari txinatarra da.
2020ko Udako Olinpiar Jokoetan, esku hartu zuen Tokio 2020an (Tokio), eta urrezko domina lortu zuen RS:X proban.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | RS:X, emakumezkoa |
| Urtea | Lekua | Domina | Kategoria |
| 2017 | Fujisawa (Kanagawa) Enoshima Japonia | 03 ! | RS:X, emakumezkoa |
| 2018 | Aarhus Danimarka | 03 ! | RS:X, emakumezkoa |
| 2019 | Torbole Casaglia Italia | 01 ! | RS:X, emakumezkoa |

## Erreferentziak

* ↑ "Lu Yunxiu" olympedia.org. (Ingelesez)
* ↑ "Lu Yunxiu" ISAFen datu basea. (Ingelesez)

## Kanpo estekak

* Datuak: Q85873349
# Lu Xun

Lu Xun (txinera sinplifikatuan: 鲁迅; txinera tradizionalean: 魯迅; pinjinean: Lǔ Xùn) Zhou Shuren-en ezizen artistikoa izan zen, (1881eko irailaren 25a – 1936ko urriaren 19a), XX. mendeko txinerazko idazlerik garrantzitsuenetakoa eta maiz txinerazko literatura modernoaren sartzailetzat hartua. Baihua (白話) delakoan (hizkera lauan) eta txinera klasikoan idatzi zuen. Istorio laburrak jorratu zituen Lu Xunek, baita itzulpenak, kritikak, saioak eta poesia ere.
Ezkerreko pentsamoldekoa, 1930eko hamarkadan Shanghaiko idazle ezkertiarren ligako burua bihurtu zen. Mugimendu antiinperialistaren barruan harrera beroa izan zuen Lu Xunen lanak. Txinako Alderdi Komunistan izena inoiz eman ez arren, 1949z geroztik komunistek goratu zuten, Mao Zedong bera Lu Xunen mireslea izanik.

## Obra

Bere lanetan genero desberdinak landu zituen: ipuinak, saiakerak, prosaz idatzitako poemak.
Bere narrazio ospetsuenak hauek dira:
* Zoro baten egunerokoa (狂人日記 / 狂人日记 / Kuángrén Rìjì) (1918)
* A Qren benetazko historia (阿Q正傳 / 阿Q正传 / Ā Q Zhèngzhuàn) (1921)
Prosazko poesia ere idatzi zuen:
* Pánhuáng (彷徨, "Batetik bestera ibiltzen"), 1926an plazaratuta
Prosaz ere literaturaren inguruko saiakera idatzi zuen:
* Zhōngguó Xiǎoshuō Shǐlüè (中國小說史略 / 中国小说史略, "Fikzio txinatarraren historia laburra"). Liburu hau kritika literarioan kokatzen da.
Itzultzaile gisa Nikolai Gogolen Arima hilak eleberria txinera eraman zuen.

## Erreferentziak

* ↑ https://www.britannica.com/biography/Lu-Xun
* ↑ http://afe.easia.columbia.edu/special/china_1900_luxun.htm

## Kanpo estekak

* Datuak: Q23114
* Multimedia: Lu Xun / Q23114
# Lua (argipena)

Lua hitzak adiera zenbait ditu:
* Lua, erromatar mitologiako jainkosa;
* Lua (programazio lengoaia), programazio lengoaia;
* Lua lua txuntxurrun berde, Euskal Herriko sehaska-kanta.
* Lua, Hawaiiko arte martziala.
# Lualaba ibaia

Lualaba ibaia, ibilbide osoa Kongoko Errepublika Demokratikoaren ekialdean duen ibai bat da. Ur emariz, Kongo ibaia ibaiadar nagusiena da.
1.800 kilometro luze ditu. Iturburua herrialdearen hego-ekialdean du, Musofi eta Lubumbashitik hurbil, Katanga probintzian eta Zanbia aldamenean. Bere ibaiadar nagusiena Chambeshi ibaia da.
* Datuak: Q836812
* Multimedia: Lualaba River / Q836812
# Lu Verne (Iowa)

Lu Verne Iowako hiri bat da. Humboldt konderrian kokatua dago. 2010ean 261 biztanle zituen, 5,85 kilometro koadrotan banatuta.

## Ikus, gainera

* Humboldt konderria

## Kanpo estekak

* Datuak: Q1913238
# Lu Verne udalerria, Kossuth konderria (Iowa)

Lu Verne udalerria Ameriketako Estatu Batuetako Iowa estatuko udalerri bat da, Kossuth konderrian. Azken zentsuaren arabera 309 biztanle zituen.

## Ekonomia

2020ko zentsuaren arabera, Lu Verne udalerriak 132 etxebizitza zeuden. Per capita diru-sarrerak 33.878 estatubatuar dolar ziren.

## Kanpo estekak

* Datuak: Q9041809
# Lu mendia

Lushan Parke Nazionala$^1$ UNESCOren gizateriaren ondarea :
| Lu mendia lainoak inguratuta. ||
| Mota | Kulturala |
| Irizpideak | ii, iii, iv, vi |
| Erreferentzia | 778 |
| Kokalekua | |
| Eskualdea$^2$ | Asia eta Ozeania |
| Koordenatuak | 29°26′0″N 115°52′0″E﻿ / ﻿29.43333°N 115.86667°E﻿ / 29.43333; 115.86667 |
| Izen ematea | 1996 (XX. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Lu mendia edo Lushan (txinera sinplifikatuz: 庐山; txinera tradizionalez: 廬山; Pinyineraz: Lúshān; Gan txineraz: Lu-san), aspaldiko denboretan "Kuanglu" (匡庐) izenaz ezaguna, Txinako Jiangxi probintziako mendi bat da, Ibai Urdinaren eta Poyang aintziraren artean dagoena, Jiujiang hiritik 36 km hegoaldera. Lu mendiak natura aberastasun ugari ditu (landaredia, aberedia, geologia); eta gainera, garrantzizko lekua da Txinako historia, erlijioa, margolaritza eta olertirako. Lushan Parke Nazionala izenarekin UNESCOk Gizateriaren Ondare zerrendan gehitu zuen 1996an.

## Kanpo estekak

* (Ingelesez) UNESCO World Heritage Listing
* Datuak: Q622616
* Multimedia: Lushan Geopark / Q622616
# Maciej Paterski

Maciej Paterski (Krotoszyn, 1986ko irailaren 12a) poloniar txirrindularia da.

## Palmaresa

2011
* 3. Poloniako errepideko txirrindularitza txapelketan
2013
* 3. Pratoko Industria eta Merkataritza Sari Nagusian
2014
* Norvegiako Tourra
2015
* Kroaziako Itzulia eta 2 etapa
* Kataluniako Voltako etapa bat
* 2. Volta Limburg Classicean
2017
* Malopolska Tourra eta bi etapa
2018
* Minsk Cup
2021
* Poloniako errepideko txirrindularitza txapelketa
2022
* Adria Mobil Sari Nagusia

## Kanpo estekak

* Maciej Paterski - ProCyclingStats
* Datuak: Q1368079
* Multimedia: Maciej Paterski / Q1368079
# Maciej Rataj

Maciej Rataj (Chłopi, 1884ko otsailaren 19a – Palmiry, 1940ko ekainaren 21a) poloniar politikari eta idazlea izan zen. Poloniako behin-behineko presidentea izan zen 1922an eta 1926an.
Hizkuntzalaritza klasikoko ikasketak egin zituen Lviveko Unibertsitatean eta, amaitzean, irakasle aritu zen Lviv eta Zamośćen. Lehen Mundu Gerraren amaieran Poloniako Bigarren Errepublikak independentzia lortu ondoren sartu zen politikan. Herriaren Alderdiko kidea eta alderdiko egunkariko editorea izan zen. 1919tik 1930era eta 1934tik 1935era diputatu izan zen. 1920tik 1921era Erlijio eta Hezkuntza Publikoko ministro izan zen.
1920 eta 1928 artean Sejmeko Mariskala (edo parlamentuko presidentea) izan zen, eta bi aldiz bete zuen errepublikako presidentetza, bitarteko gisa. Lehenengoa 1922ko abenduan, astebetez, Gabriel Narutowicz presidentearen hilketaren ondoren, eta bigarrena 1926ko maiatzean, hilabetez, Józef Piłsudski mariskalaren estatu-kolpearen eta Stanisław Wojciechowski presidentearen dimisioaren ondoren.
Naziek 1939ko abenduan atxilotu eta 1940ko ekainean exekutatu zuten.

## Lanak

* Pamiętniki (Oroipenak) (1965)
* Wskazania obywatelskie i polityczne: Wybór pism i przemówień z lat 1919–1938 (1987)
* Maciej Rataj o parlamentaryzmie, państwie demokratycznym i sanacji (1998)

## Kanpo estekak

* Datuak: Q246296
* Multimedia: Maciej Rataj / Q246296
# Maciel (Paraguai)

Maciel Paraguaiko udalerri bat da, Caazapáko departamenduan kokatua. 2017ko estimazioen arabera 4817 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q1748956
# Maciej Żurawski

Maciej Stanisław Żurawski (Poznań, 1976ko irailaren 12a) - poloniar futbol aurrelari ohia da. Celtic futbol talde eskoziarrak 2005. urtean fitxatu zuen.
2007ko Martxoaren 1 arte Poloniako futbol selekzio nazionalarekin 72 aldiz jokatu du, 17 gol sartu ditu.

## Kirol ibilbidea

* 1994 – 1997: Warta Poznań
* 1998 – 1999: Lech Poznań
* 1999 – 2005: Wisła Kraków
* 2005 – 2008: Celtic FC
* 2008 – 2008: AE Larisa
* 2009 – 2010: AC Omonia
* 2010 – 2011: Wisła Kraków
* 2014 – : Poroniec Poronin

## Webgunea

* Maciej Żurawski (90minut.pl)
* Datuak: Q310070
* Multimedia: Maciej Żurawski / Q310070
# Maciejowice udalerria

Maciejowice Poloniako Mazoviako voivoderriko landa-udalerri bat da, Garwolin barrutian kokatuta. 174,04 km²ko azalera du eta 2017ko datuen arabera 7020 biztanle zituen.

## Kanpo estekak

* Udalaren webgunea
* Datuak: Q727336
* Multimedia: Gmina Maciejowice / Q727336
ieaMazoviako voivoderriko udalerriak :
# Maciej Berbeka

Maciej Berbeka (Zakopane, Polonia, 1954ko urriaren 17a - Broad Peak, Baltistan, 2013ko martxoaren 6a) poloniar alpinista izan zen. Bera eta Tomasz Kowalski bere taldekidea 2013ko martxoaren 6an desagertu ziren Broad Peaketik jaisten ari zirenean. Bi egun geroago hiltzat jo zituzten.
Berbekaren lorpenen artean daude Manaslu mendiaren neguko lehen igoera, 1984ko urtarrilaren 12an, Ryszard Gajewskirekin; Cho Oyu, 1985eko otsailaren 12an, Maciej Pawlikowskirekin (ibilbide berri batetik zortzimilako batera egindako neguko igoera bakarra); eta Broad Peak, 2013ko martxoaren 5ean, Adam Bielecki eta Tomasz Kowkirekin. Annapurna eta Everest ere igo zituen. 1988ko martxoaren 6an Karakorumen, Rocky Summit (8028 m), 8.000 metrora iritsi zen lehen pertsona izan zen munduan.

## Kanpo estekak

* Datuak: Q3491645
* Multimedia: Maciej Berbeka / Q3491645
# Macieira (Santa Catarina)

Macieira Brasilgo udalerri bat da, Santa Catarina estatuan kokatua. 1.778 biztanle ditu 259,641 km²ko eremuan.

## Ikus, gainera

* Santa Catarina

## Kanpo estekak

* Datuak: Q1815712
* Multimedia: Macieira / Q1815712
# Ludwig Prandtl

Ludwig Prandtl (Freising, Bavaria, Alemania, 1875eko otsailaren 4a - Göttingen, Alemania, 1953ko abuztuaren 15a) alemaniar fisikaria izan zen.

## Biografia

1904. urtean Göttingeneko Unibertsitateko irakasle eta Aerodinamika Ikerketen Laborategiaren sortzaileetako bat izan zen. 1947. urtean jariakarien mekanika ikertzen zuen Max Planck Institutuko zuzendari izendatu zuten.
Saio eta teoria asko egin zituen aerodinamikari eta jariakarien mekanikari buruz. Prandtlek airean edo uretan higitzen den gorputz baten azaleko geruzaren hastapena finkatu zuen, eta aurkikuntza horri esker, aerodinamikak hegazkin bateko hegoen edo higitzen ari den beste gorputz baten erresistentzia gutxitzen duela frogatu zuen. Ikerketa horiek guztiek aerodinamikaren oinarriak ezarri zituzten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76683
* Multimedia: Ludwig Prandtl / Q76683
# Ludwig Richter

Adrian Ludwig Richter (Friedrichstadt, 1803ko irailaren 28a - Loschwitz, 1884ko ekainaren 19a) alemaniar margolaria izan zen. Erromantizismoan eta Biedermeier estiloan parte hartu zuen.
Bere helburuetako bat irudiak paisaiarekin nahastea izan zen. 1823tik 1826ra Italiara bidaiatu zuen eta 1828tik 1836ra Meissengo portzelana-fabrikarako lan egin zuen diseinatzaile gisa. 1841ean paisaia-irakasle izendatu zuten Dresdengo Akademian, eta 1874an erretiratu zen.

## Iruditegia

* Aintzira Riesengebirgen (1839)
* Ezkontza-prozesioa udaberriko paisaia batean (1847)
* Civitella (arratsaldea) (1827–1828)
* Überfahrt am Schreckenstein (1837)
* Kirche Sankt Annen zu Graupen in Böhmen
* Illustration für Hänsel und Gretel
* Waldbrunnen bei Ariccia, 1831, Alte Nationalgalerie

## Kanpo estekak

* Datuak: Q551896
* Multimedia: Ludwig Richter / Q551896
# Ludwig von Bertalanffi

Ludwig Von Bertalanffi (Atzgersdord, Viena, 1901eko irailaren 19a - Buffalo, New York, AEB, 1972ko ekainaren 12a) austriar biologo eta epistemologoa izan zen.
1949an, Kanadara emigratu behar izan zuen, eta 1962az geroztik biologia teorikoa irakatsi zuen Albertako Unibertsitatean. Zelulen fisiologia, enbriologia esperimentala, patologia (batez ere minbizia) eta biologia teorikoa ikertu zituen. Bitalismoa zein mekanizismoa ukatu zituen, eta organizismoaren zientzialari nagusietako bat izan zen. Hauek dira Bertalanffiren lan nagusiak: Formen bilakaeraren teoria kritikoa (1928), Munduaren irudi biologikoa (1949) eta Sistemen teoria orokorraren etorkizuna (1950).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q84345
* Multimedia: Ludwig von Bertalanffy / Q84345
# Ludwig Leichhardt

Friedrich Wilhelm Ludwig Leichardt (1813-1848) naturalista eta esploratzaile alemaniarra izan zen, Australiako iparraldea esploratu zuena. 1844an, Leichhardtek talde txiki bat zuzendu zuen Moreton Baytik, Queenslandetik mendebaldera, Port Essingtoneraino, Ipar Lurraldean. 4.828 kilometroko bidaia izan zen, eta Sydneyra itzuli ziren itsasontziz. Londresko Royal Geographical Society erakundeak eman zion Babesleen Urrezko Domina.
1848an, kontinentea ekialdetik mendebaldera zeharkatu zuen. Uste zuen iparraldera joan zitekeela Mendebaldeko Australiako kostalderaino basamortuen inguruan, eta, gero, kostaldea hegoaldera jarraitu Swan ibaiaraino. Darling Downs utzi ondoren, Leichhardten taldea desagertu egin zen. Jende asko bila ibili zen, eta markatutako edo aurkitutako zuhaitzei buruzko istorioak izan ziren, baina ezer ez zen frogatu.
2006an, Leichhardten izenarekin letoizko pieza txiki bat esploratzailearen benetako elementua zela frogatu zen. 1900. urtean aurkitu zuten Mendebaldeko Australiako aborigen ganaduzale batek, Ipar Lurraldeko mugatik gertu, Hondarrezko Basamortu Handiaren eta Tanami basamortuaren arteko eremuan.
* Datuak: Q57763
* Multimedia: Ludwig Leichhardt / Q57763
* Espezieak: Friedrich Wilhelm Ludwig Leichhardt
# Ludwig Sütterlin

Ludwig SÜtterlin ( 1865eko uztailaren 23a - 1917ko azaroaren 20a ) alemaniar diseinatzaile grafikoa eta pedagogo bat izan zen.
Sütterlin idazketaren diseinua sortu zuen, 1930. urtean Alemaniako lehen hezkuntzan derrigorrezkoa ezarri zutena.
* Datuak: Q68040
* Multimedia: Ludwig Sütterlin (graphic artist) / Q68040
# Ludwig Vogel

Georg Ludwig Vogel (Zurich, 1788ko uztailaren 10a - 1879ko abuztuaren 20a) Suitzar margolari erromantikoa izan zen, nazaretar mugimendukoa.
Vogelek bere denbora librea margotzeari ematen zion. 1808an Vienako Akademian sartu zen, Heinrich Friedrich Füger (1751-1818) ospe handiko margolaria buru zuen erakundean, Jacques Louis David frantsesaren eskola neoklasikoan.
Hala ere, ez zuen han nahi zuen asebetetzerik aurkitu eta Erdi Aroko gremioetan inspiratutako Lukasbund-en sortzaileetako bat izan zen, 1809ko uztailaren 10ean. Pinturaren oinarriak erlijioan eta eskulan onetan ezarri nahi zituzten. Egiari beti leial jarraituko zutela zin egin zuten, akademizismoari aurre egiteko eta artea bide guztietatik berpizteko.
Ludwig Vogel, Johann Friedrich Overbeck-ek, Franz Pforr-ek eta Johann Konrad Hottinger-ek Erromara joatea erabaki zuten, eta 1810eko ekainaren 10ean iritsi ziren. Erromako Frantziako Akademiako zuzendariari esker, San Isidoro abandonatutako monasterioan egon ahal izan ziren; han baitaratzeko existentzia ia monastikoa bizi zuten. Haien agindua lan gogorra eta bizitze santua zen; antzinate paganoa eta pizkundea faltsutzat hartzen zituzten; eta Perugino-ren, Pinturicchio-ren eta Rafael Sanzio gaztearen izaera sinplea eta arte serioa berreskuratzen saiatu ziren. Estilo horren ezaugarriak ideien noblezia, zehaztasuna eta are profilaren gogortasuna, konposizio eskolastikoa, eta argia, itzala eta kolorea gehituta ziren.
Erroman zegoela, beste artista batzuk ezagutu zituen, hala nola, Thorvaldsen eskultore daniarra, Koch (nazaretarren tutore ez-ofiziala) eta 1811n haiekin elkartu zen Cornelius.
Erroman egin zuen bere lehen obra handia: Suitzarren itzulera Morgartenekin izandako gudutik.
Florentzian denbora pixka bat eman ondoren, Vogel bere herrialdera itzuli zen, non 1860ko hamarkadaren erdialdera arte Suitzako herri-bizitzaren eta historiaren irudikapen sorta batean lan egin zuen. Bere lan ospetsuenetako bat Gonzenbach-ek 1307an erasotutako Suitzako batasuna.

## Kanpo estekak

* Datuak: Q324629
* Multimedia: Ludwig Vogel / Q324629
# Ludwig Quidde

Ludwig Quidde (Bremen, 1858ko martxoaren 23a - Geneva, 1941eko martxoaren 4a) alemaniar historialari eta bakezalea izan zen. 1927ko Bakearen Nobel Saria jaso zuen Ferdinand Buissonekin batera.
Alemaniako Bakearen Gizarteko (alemanez: Deutsche Friedensgesellschaft (DFG)) kide izan zen. 1881ean Göttingengo Unibertsitatean lizentziatu zen. 1894an Caligula. Eine Studie über römischen Caesarenwahnsinn (Caligula: Eromen imperialari buruzko ikerketa) panfletoa idatzi zuen. Panfletoan, Kaligula eta Gilen II.a Alemaniakoaren arteko alderaketa inplizitua egiten zuen. Irakaskuntzatik bota zuten eta Gilen I.a enperadorea gutxietsi ondoren, hiru hilabeteko kartzela-zigorra ezarri zioten.
Versaillesko Itunaren aurka agertu zen, gerra berri bat bultzatuko zuelakoan. 1933an Hitler boterera iritsi zenean Suitzara ihes egin zuen.

## Lanak

* König Sigmund und das Deutsche Reich von 1410 bis 1419. 1. Die Wahl Sigmunds. Göttingen. 1881.
* Die Entstehung des Kurfürstencollegiums: Eine verfassungsgeschichtliche Untersuchung. 1884.
* Studien zur Geschichte des Rheinischen Landfriedensbundes von 1259. 1885.
* Der Militarismus im heutigen Deutschen Reich. Eine Anklageschrift. Von einem deutschen Historiker. 1893.
* Caligula. Eine Studie über römischen Cäsarenwahnsinn. 1894.
* Die bayerische Steuerreform. 1909.
* Entwurf zu einem internationalen Vertrage über Rüstungsstillstand. 1913.
* Völkerbund und Demokratie. 1922.
* Der erste Schritt zur Weltabrüstung. 1927.
* Histoire de la paix publique en Allemagne au moyen age. 1929.
* Der deutsche Pazifismus während des Weltkrieges 1914–1918 (entstanden 1934–1940, aus dem Nachlass herausgegeben von Karl Holl unter Mitwirkungnat, Boppard am Rhein 1979).
* Deutschlands Rückfall in Barbarei. Texte des Exils 1933–1941.

## Kanpo estekak

* Datuak: Q76696
* Multimedia: Ludwig Quidde / Q76696
# Lisignago

Lisignago Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 504 biztanle ditu, 7,14 kilometro koadroko azaleran banatuta.

## Mugakideak

Lisignagok honako udalerri hauekin egiten du muga:

## Kanpo estekak

* Datuak: Q294734
* Multimedia: Lisignago / Q294734
# Lisiguangita

Lisiguangita sulfuro motako minerala da eta lapieita taldearen kidea da.

## Ezaugarriak

Lisiguangita sulfuro mineralaren formula kimikoa hau da: ${\ce {PtCuBiS3}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Lisiguangite: Mineral information, data and localities.» www.mindat.org (Noiz kontsultatua: 12-05-2019).
# Lisia Góra udalerria

Lisia Góra Poloniako Polonia Txikiko voivoderriko landa-udalerri bat da, Tarnów barrutian kokatuta. 104,32 km²ko azalera du eta 2017ko datuen arabera 15086 biztanle zituen.

## Kanpo estekak

* Udalaren webgunea
* Datuak: Q2213646
* Multimedia: Gmina Lisia Góra / Q2213646
ieaPolonia Txikiko voivoderriko udalerriak :
# Lisias

Lisias (Atenas, Antzinako Grezia, K.a. 440 inguruan - K.a. 380 inguruan) hizlaria izan zen. Haren aita, Zefalo, Sirakusako armagin aberatsa zen, haren etxean kokatzen du Platonek Errepublika elkarrizketa luzea.
Lisiasek Turioin (Grezia Handia) erretorika ikasi zuen. Hogeita hamar tiranoen garaian ihes egin behar izan zuen Atenastik, eta Trasibulok berriro demokrazia ezartzean itzuli zen. Logografo (auzietako agindupeko hizlari) gisa lan egin zuen. Hitzaldi anitzen egilea izan zen (28 osorik gorde dira). Hitzaldi horietan oso ondo adierazten zituen bezeroen gogoak, izaera, ideologia eta gizarte maila, eta ezin hobeto ematen zuen Atenasko erdi mailako gizarte klasearen ikuspegi orokor bat; orobat, eguneroko bizitzaren zehaztasunak erakusten zituen, eta hori guztia garrantzi handikoa da, ez bakarrik agiri historiko gisa, baita ohiturazko literatura izango zenaren oinarri gisa ere. Bere estilo argi eta bakunagatik Atikako estiloaren eredutzat hartua izan zen antzinatean.
Nahiz eta Atenasen jaio, metekoa izan zen eta ez zuen gizarteratzeko eskubidea bere aita, Céfalo, Sirakusakoa zelako. K.a. 404. urtean, 30 tiranoen erregimen oligarkikoak Lisias ete bere anaia zen Polemarcori bere ondasunak kendu zizkien. Polemarco hil zutenean Lisias alboko herri batera ihes egin zuen.
Atenasera bueltatu zen K.a. 403an, gobernu demokratikoa berrezarri zenean, Eratotenesen aurkako neurri legalak hartuz, bere anaiaren hilketaren arduradun nagusia izan zelako.
Platonek bere Errepublika liburuan Lisias eta bere familia goraipatzen ditu, bai eta Fedro obran ere.
Lisiasek bere bizitza aurrera eraman zuen lolografo gisa, diskurtsoak idatziz auzilari ezberdinentzat poratoria judizial atikaren inguruko hizlaririk garrantzitsuena bilkatuz. Bere biografia bi isurialde jorratzeagatik da esanguratsua. Alde batetik, erretorikaren irakasle izateagatik eta eskatutako diskurtsoak egiteagatik. Beste alde batetik, Atenaseko demokraziaren berrezarketan paper garrantzitsua jokatzeagatik bai eta tiranoen jazarpena bideratzeagatik bere diskurtsoen bitartez. 233 diskurtso idatzi zituen, 30 baino ez direnak gaur egun arte ailegatu. Esanguratsuenak Erastotenesen kontra (Κατὰ Ἐρατοσθένους), Simonen kontrako epaiketaren defentsa (Πρὸς Σίμωνα ἀπολογία) eta Erastotenesen hilketaren inguruan (Ὑπὲρ τοῦ Ἐρατοσθένους φόνου ἀπολογία). Quintilianok bere bezeroen karakterearekin bat zetozen diskurtsoak egiteko ahalmena zuen, bere ezaugarrietako nagusiak garbitasuna, argitasuna eta sinpletasuna direlarik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310164
* Multimedia: Lysias / Q310164
# Lisieux kantonamendua

Lisieux kantonamendua Frantziako kantonamendu bat da. Calvados departamenduan dago, Normandia eskualdean. Guztira 10 udalerri ditu eta Lisieux da bere hiriburua.

## Kanpo estekak

* Datuak: Q17622717